ROZHODNUTIE KOMISIE
zo 4. júna 2004
o uznávaní plne prevádzkyschopného charakteru cyperskej databázy pre hovädzí dobytok
(oznámené pod číslom dokumentu K(2004) 1969)
(Iba grécky text je autentický)
(Text s významom pre EHP)
(2004/590/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a hlavne jej článku 57,
keďže:
(1)
Cyprus predložil žiadosť o uznanie plne prevádzkyschopného charakteru databázy, ktorá tvorí časť cyperského systému identifikácie a registrácie hovädzieho dobytka podľa nariadenia Európskeho parlamentu a Rady (ES) č. 1760/2000, ktorým sa zriaďuje systém identifikácie a registrácie hovädzieho dobytka, ktoré sa týka označovania hovädzieho mäsa a hovädzích produktov, a ktorým sa ruší nariadenie Rady (ES) č. 820/97 (1).
(2)
Cyperské orgány predložili príslušné informácie, ktoré boli aktualizované dňa 31. marca 2004.
(3)
Cyperské orgány sa zaviazali zlepšiť spoľahlivosť tejto databázy zabezpečujúc hlavne, že i) sa vykonajú dodatočné opatrenia, vrátane kontrol, aby sa zlepšilo dodržiavanie 5-dňovej lehoty na oznamovanie narodení, úmrtí a pohybov hlavne na farmy chovateľom, ii) vykonajú sa ďalšie dodatočné opatrenia, aby sa umožnila rýchla oprava chýb alebo opomenutí zistených automaticky alebo počas kontrol vykonaných na mieste, iii) vykonajú sa ďalšie testy zmyslu, aby sa zabezpečila kvalita informácií v databáze, hlavne o narodeniach, iv) znova sa uplatní databáza udalostí, aby sa zabezpečila kvalita informácií týkajúcich sa uplatňovania výmenných visačiek na uchu, v) vykonajú sa opatrenia na zabezpečenie toho, že kontroly identifikácie a registrácie hovädzieho dobytka sa vykonávajú v súlade s nariadením Komisie (ES) č. 1082/2003 (2).
(4)
Cyperské orgány na seba preberajú záväzok vykonať dohodnuté opatrenia najneskôr do 30. apríla 2004.
(5)
So zreteľom na vyššie uvedené je vhodné uznať plne prevádzkyschopný charakter cyperskej databázy hovädzieho dobytka,
PRIJALA TOTO ROZHODNUTIE:
Článok 1
Cyperská databáza hovädzieho dobytka je uznaná za plne prevádzkyschopnú od 1. mája 2004.
Článok 2
Toto rozhodnutie je adresované Cypru.
V Bruseli 4. júna 2004